### NN 154/2024 (30.12.2024.), Izmjene i dopune Popisa droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga

Ministarstvo zdravstva

2555

Na temelju članka 2. stavka 2. Zakona o suzbijanju zlouporabe droga (»Narodne novine«, br. 107/01, 87/02, 163/03, 141/04, 40/07, 149/09, 84/11, 80/13 i 39/19) i članka 38. stavka 3. Zakona o sustavu državne uprave (»Narodne novine«, br. 66/19 i 155/23), uz prethodnu suglasnost ministra vanjskih i europskih poslova, ministrica zdravstva donosi

IZMJENE I DOPUNE POPISA

DROGA, PSIHOTROPNIH TVARI I BILJAKA
 IZ KOJIH SE MOŽE DOBITI DROGA TE TVARI KOJE SE MOGU UPORABITI
 ZA IZRADU DROGA

I.

U Popisu droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga (»Narodne novine«, broj 19/23 – u daljnjem tekstu: Popis), u točki II. ispred dosadašnjeg podstavka 1. dodaje se novi podstavak 1. koji glasi:

» – Delegirana uredba Komisije (EU) 2024/1331 оd 28. veljače 2024. o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja prekursora za droge Isopropilidena (2-(3,4-metilendioksifenil)acetil)malonata (IMDPAM) i drugih tvari na popis predviđenih tvari (Tekst značajan za EGP) (SL L, 2024/1331, 14.5.2024.)«.

Dosadašnji podstavci 1. – 13. postaju podstavci 2. – 14.

II.

U točki III., podtočki 2. Popis psihotropnih tvari i biljaka, u Odjeljku 2. Psihotropne tvari sukladno Popisu 2. Konvencije UN-a o psihotropnim tvarima iz 1971., iza retka u kojem se navodi psihotropna tvar: »deksamfetamin« dodaje se redak koji glasi:

|  |  |  |  |
| --- | --- | --- | --- |
| desklor-N-etilketamin (O-PCE) | deschloro-N-ethylketamine (O-PCE) | 2-(etilamino)-2-fenilcikloheksan-1-on | 2-(ethylamino)-2-phenylcyclohexan-1-one |

U podtočki 3. Popis tvari koje se mogu uporabiti za izradu droga (»Prekursori«) Europski klasifikacijski sustav ovisno o mogućnostima zlouporabe (Official Journal of the European Union od 18. 2. 2004.), u tablici Kategorija 1., retci u kojima se navode tvari: »BMK-etil-glicidat, etil-2-metil-3-fenil-2-oksirankarboksilat« i »BMK-metil-glicidat, metil-2-metil-3-fenil-2-oksirankarboksilat« brišu se.

Redak u kojem se navodi tvar: »BMK-glicidna kiselina, 2-metil-3-fenil-2-oksirankarboksilna kiselina« mijenja se i glasi:

|  |  |  |  |  |
| --- | --- | --- | --- | --- |
| 2-metil-3-fenil-2-oksirankarboksilna kiselina (BMK-glicidna kiselina) (\*1) | 2-methyl-3-phenyl-2-oxiranecarboxylic acid (BMK glycidic acid) |  | 2918 99 90 | 25547-51-7 |

Iza retka u kojem se navodi tvar: »N-fenil-4-piperidon (NPP), 1-(2-feniletil)piperidin-4-on« dodaje se redak koji glasi:

|  |  |  |  |  |
| --- | --- | --- | --- | --- |
| Izopropiliden-(2-(3, 4-metilendioksifenil)acetil)malonat (IMDPAM), 5-[2-(1,3-benzodioksol-5-il)acetil]-2,2-dimetil-1,3-dioksan-4,6-dion | isopropylidene (2-3,4-methylenedioxyphenyl)acetyl)malonate (IMDPAM), 5-[2-(1,3-benzodioxol-5-yl)acetyl]-2,2-dimethyl-1,3-dioxan-4,6-dione |  | 2932 99 00 |  |

Redak u kojem se navodi tvar: »PMK-etil-glicidat,3,4-MDP2P-etil-glicidat, etil-3-(1,3-benzodioksol-5-il)-2-metil-2-oksirankarboksilat« briše se.

Redak u kojem se navodi tvar: »PMK-glicidna kiselina,3,4-MDP2P-glicidna kiselina,3-(1,3-benzodioksol-5-il)-2-metil-2-oksirankarboksilna kiselina« mijenja se i glasi:

|  |  |  |  |  |
| --- | --- | --- | --- | --- |
| 3-(1,3-benzodioksol-5-il)-2-metil-2-oksirankarboksilna kiselina (PMK-glicidna kiselina, 3,4-MDP2P-glicidna kiselina) (\*2) | 3-(1,3-benzodioxol-5-yl)-2-methyl-2-oxiranecarboxylic acid (PMK glycidic acid, 3,4-MDP2P glycidic acid) |  | 2932 99 00 | 2167189-50-4 |

Redak u kojem se navodi tvar: »PMK-metil-glicidat,3,4-MDP2P-metil-glicidat,metil-3-(1,3-benzodioksol-5-il)-2-metil-2-oksirankarboksilat« briše se.

Iza teksta koji se navodi ispod tablice Kategorija 1. dodaje se tekst kako slijedi:

»(\*1) i njezini etilni, metilni (CAS broj 80532-66-7), propilni, izopropilni, butilni, izobutilni, sec-butilni i tert-butilni esteri, s istom oznakom KN kao BMK glicidna kiselina.

(\*2) i njezini etilni (CAS broj 28578-16-7), metilni (CAS broj 13605-48-6), propilni, izopropilni, butilni, izobutilni, sec-butilni i tert-butilni esteri, s istom oznakom KN kao PMK glicidna kiselina.«.

U tablici Kategorija 2., Potkategorija 2.a, u retku u kojem se navodi tvar: »crveni fosfor«, KN oznaka: »2804 70 00« zamjenjuje se KN oznakom: »2804 70 10«.

III.

Ovaj Popis stupa na snagu prvoga dana od dana objave u »Narodnim novinama«.

Klasa: 011-02/24-02/14
 Urbroj: 534-07-1-1/10-24-7
 Zagreb, 23. prosinca 2024.

Ministrica
 doc. dr. sc. Irena Hrstić, dr. med. v. r.